აჭარის ავტონომიური რესპუბლიკა

უმაღლესი საარჩევნო კომისიის 2019-2020 წლების

სტრატეგიული გეგმა

ქვეყნის დემოკრატიის დონის ერთ-ერთი მთავარი მაჩვენებელი თავისუფალი და საყოველთაო არჩევნებია.მიუკერძოებელი, გამჭვირვალე და მაღალპროფესიულ დონეზე ადმინისტრირებული არჩევნების ჩატარება კანონმდებლობის დაცვით , დემოკრატიული განვითარების პროცესის უმთავრესი შემადგენელი ნაწილია. არჩევნებით განისაზღვრება საზოგადოებისა და მთლიანად ქვეყნის მომავალი. დემოკრატია, უპირველეს ყოვლისა, პოლიტიკურ სისტემასთანაა დაკავშირებული. ეს ერთიანობა კი საზოგადოების პოლიტიკურ პროცესებში მონაწილეობით განისაზღვრება. სამართლიანი არჩევნების როლი დემოკრატიული განვითარების პროცესში შეიძლება შემდეგი არგუმენტებით ავხსნათ: მისი საშუალებით სახელმწიფოს შეუძლია მოიპოვოს ხალხის ნდობა, ეს კი უმთავრესი პირობაა დემოკრატიის გასაძლიერებლად. საარჩევნო გარემოს გაუმჯობესება,თავისუფალი და საყოველთაო არჩევნების ჩატარება მნიშვნელოვნად არის დამოკიდებული საარჩევნო ადმინისტრაციის მუშაობაზე. აჭარის უმაღლესი საარჩევნო კომისია გეგმავს კიდევ უფრო სრულყოფილი სერვისი შესთავაზოს ამომრჩეველს და სტრატეგიული გეგმით სახავს პრიორიტებებს, რათა 2020 წლის აჭარის ავტონომიური რესპუბლიკის უმაღლესი საბჭოს მორიგ არჩევნებს უფრო მომზადებული შეხვდეს. სტრატეგიული გეგმა ამ სამზადისის მნიშვნელოვანი ნაწილია. გეგმით განისაზღვრა ორგანიზაციის სტრატეგიული საქმიანობები, რომლებიც გაიწერა სტრატეგიული დოკუმენტის ტექსტში. წარმოდგენილი სტრატეგიული გეგმა გათვლილია 2019-2020 წლებზე. ეს არის დოკუმენტი,რომლის მოდიფიცირება შესაძლებელია ქვეყანაში არსებული რეალობისა და საარჩევნო სფეროში განხორციელებული სიახლეების შესაბამისად,ის განსაზღვრავს საარჩევნო ადმინისტრაციის პრიორიტეტებს და პოლიტიკას. იმედი გვაქვს, რომ მოკლევადიანი სტრატეგიული გეგმა გახდება ორგანიზაციის მნიშვნელოვანი დოკუმენტი,რომელიც ხელს შეუწყობს ჩართული მხარეების კომუნიკაციას და გააუმჯობესებს საარჩევნო ადმინისტრაციის საქმიანობასა და საარჩევნო პროცესს.

სტრატეგიული გეგმის მოსამზადებლად შეირჩა საარჩევნო სისტემების საერთაშორისო ორგანიზაციების მიერ შემუშავებული მეთოდოლოგიით, რომელიც წარმატებით იქნა გამოყენებული მსოფლიოს არაერთი ქვეყნის საარჩევნო ადმინისტრაციების მიერ.

პროცესის ინიცირება - საარჩევნო ადმინისტრაციის ხუთწლიანი სტრატეგიის შექმნის მიზნით, უსკოს თავმჯდომარის ბრძანების საფუძველზე, საარჩევნო ადმინისტრაციაში შეიქმნა სტრატეგიული გეგმის შემუშავებაზე პასუხისმგებელი სპეციალური სამუშაო ჯგუფი:

ა) სოფიო კახაძე - უსკოს მდივანი (სამუშაო ჯგუფის ხელმძღვანელი);

ბ) მაკა ლომაძე - ინსტიტუციური განვითარებისა და საზოგადოებასთან ურთიერთობის დეპარტამენტის უფროსი - (სამუშაო ჯგუფის მდივანი);

გ) გუგული დუაძე - უსკოს თავმჯდომარის მოადგილე (სამუშაო ჯგუფის წევრი);

დ) თორნიკე მჟავანაძე - უსკოს წევრი (სამუშაო ჯგუფის წევრი);

ე) რამაზ გოლომანიძე - უსკოს წევრი (სამუშაო ჯგუფის წევრი);

ვ) ზურაბ გოლიაძე - უსკოს წევრი (სამუშაო ჯგუფის წევრი);

ზ) სულხან ჩოგაძე - საოქმო სარეგისტრაციო და საარჩევნო პროცესების მართვის დეპარტამენტის უფროსი (სამუშაო ჯგუფის წევრი);

თ) ფრიდონ ბათნიძე - იურიდიული და ადამიანური რესურსების მართვის დეპარტამენტის უფროსი (სამუშაო ჯგუფის წევრი);

ი) ლევან სამნიძე - საფინანსო საბიუჯეტო დეპარტამენტის უფროსი (სამუშაო ჯგუფის წევრი);

კ) ნესტან ნაკაშიძე - საზოგადოებასთან ურთიერთობის განყოფილების უფროსი (სამუშაო ჯგუფის წევრი);

ლ) რუსუდან ანანიაშვილი - ინსტიტუციური განვითარების განყოფილების უფროსი (სამუშაო ჯგუფის წევრი);

მ) ემმა ნაკაშიძე - ინსტიტუციური განვითარების განყოფილების მესამე კატეგორიის უფროსი სპეციალისტი (სამუშაო ჯგუფის წევრი);

ნ) გიორგი რიჟვაძე - საარჩევნო პროცესების მართვის განყოფილების მესამე კატეგორიის უფროსი სპეციალისტი (სამუშაო ჯგუფის წევრი).

1. სტრატეგიის შემუშავების სამოქმედო გეგმის განსაზღვრა - სამუშაო ჯგუფის მიერ, განისაზღვრა სტრატეგიული გეგმის შემუშავების გრაფიკი, პასუხისმგებელი პირები და გაიწერა დეტალური სამოქმედო გეგმა.
2. ადმინისტრაციის სტრატეგიული საფუძვლების განსაზღვრა - სამუშაო ჯგუფის მიერ მოხდა საარჩევნო ადმინისტრაციის სტრატეგიისა და სამოქმედო გეგმის განსაზღვრა.

3.ორგანიზაციული შეფასება - საარჩევნო ადმინისტრაციის ორგანიზაციული შეფასება რამდენიმე ეტაპად განხორციელდა:

სამუშაო ჯგუფი შეხვდა უსკოს ყველა დეპარტამენტს და უსკოს წევრებს. ამ შეხვედრებზე გაკეთდა ორგანიზაციისა და ცალკეული დეპარტამენტების მუშაობის ანალიზი, გამოვლინდა საარჩევნო ადმინისტრაციის ძლიერი და სუსტი მხარეები.

4.სტრატეგიული პრიორიტეტების და მიზნების განსაზღვრა - გაწეული სამუშაოს შედეგად გამოიკვეთა ძირითადი ტენდენციები, რის საფუძველზეც შემუშავდა ადმინისტრაციის სტრატეგიული მიზნები და ამოცანები.

5.კონსულტაციები ჩართულ მხარეებთან - მომზადებული დოკუმენტი შენიშვნებისთვის გადაეგზავნა არჩევნებში ჩართულ მხარეებს. საკონსულტაციო შეხვედრები გაიმართა სამუშაო ჯგუფსა და არჩევნებში ჩართულ სხვა მხარეებს შორის. ჩატარდა შეხვედრები ადგილობრივი არასამთავრობო ორგანიზაციების, პოლიტიკური პარტიების და მედიისა. შეხვედრებზე გამოითქვა მოსაზრებები საარჩევნო ადმინისტრაციის სტრატეგიული გეგმის სამუშაო ვერსიასთან დაკავშირებით. მოხდა ჩართული მხარეების გამოთქმული შენიშვნების განხილვა და მათი მაქსიმალურად ასახვა დოკუმენტის ტექსტში.

6. სტრატეგიული გეგმის საბოლოო ვერსიის შემუშავება და დამტკიცება - სამუშაო ჯგუფის მიერ, უსკოს დეპარტამენტებთან ერთად, განისაზღვრა ორგანიზაციის სტრატეგიული საქმიანობები, რაც გაიწერა სტრატეგიული დოკუმენტის ტექსტში. ასევე, დეპარტამენტებთან ერთად შედგა საქმიანობების განხორციელების გრაფიკი და განისაზღვრა მათ განხორციელებაზე პასუხისმგებელ პირთა სია.

უსკოს მიერ დამტკიცდა საარჩევნო ადმინისტრაციის სტრატეგიული გეგმა.

7.სტრატეგიული გეგმის თანამშრომლებამდე დაყვანა - სამუშაო ჯგუფის მიერ, ასევე, დაიგეგმა სტრატეგიული გეგმის თანამშრომლებამდე დაყვანა, რაც ითვალისწინებს ინდივიდუალური პასუხისმგებლობის დაკისრებას საარჩევნო ადმინისტრაციის შიგნით სტრატეგიული საქმიანობების განხორციელების პროცესში. ამ მიზნით, სამუშაო ჯგუფი გეგმავს შეხვედრებს უსკოს აპარატის თანამშრომლებთან. სტრატეგიული გეგმა გამოქვეყნდება უსკოს ვებ-გვერდზე და ხელმისაწვდომი იქნება ყველასთვის.

8. აღსრულება - სამუშაო ჯგუფის მიერ გაიწერა სამოქმედო გეგმის შესრულების მონიტორინგის გეგმა. ასევე, შემუშავდა სტრატეგიული გეგმის განხორციელების შუალედური პროგრესის შეფასების სისტემა. სამუშაო პროცესში გაიმართა სამუშაო შეხვედრები, რომლებზეც მოხდა ძირითად თემებზე შეთანხმება. სტრატეგიულ გეგმაზე მუშაობა არის ხანგრძლივი პროცესი და ითვალისწინებს უსკოს მიერ ამ გეგმის დამტკიცების შემდეგ მისი მომზადებისა და განხორციელების ყველა ფაზის მუდმივ ანალიზს და, აუცილებლობის შემთხვევაში, შესაბამისი ცვლილებების შეტანას.

# საარჩევნო ადმინისტრაცია

# მანდატი

აჭარის ავტონომიური რესპუბლიკის საარჩევნო ადმინისტრაცია არის დამოუკიდებელი ადმინისტრაციული ორგანო, რომელიც თავისი უფლებამოსილების ფარგლებში დამოუკიდებელია სხვა სახელმწიფო ორგანოებისაგან და იქმნება კანონის შესაბამისად. აჭარის ავტონომიური რესპუბლიკის საარჩევნო ადმინისტრაციის უმაღლესი ორგანოა უსკო, რომელიც თავისი უფლებამოსილების ფარგლებში უზრუნველყოფს საარჩევნო კანონმდებლობის ერთგვაროვან გამოყენებას აჭარის ავტონომიური რესპუბლიკის მთელ ტერიტორიაზე. არეგულირებს არჩევნების მომზადებასა და ჩატარებასთან დაკავშირებულ ურთიერთობებს, ადგენს არჩევნებში მონაწილეთა უფლებებსა და გარანტიებს, საარჩევნო ადმინისტრაციის შექმნის წესსა და უფლებამოსილებას, კანონით გათვალისწინებულ შემთხვევაში დავის განხილვის წესს.

სტრუქტურა

აჭარის ავტონომიური რესპუბლიკის საარჩევნო ადმინისტრაცია შედგება:

1. უსკოსა და მისი აპარატისგან;

2. საოლქო საარჩევნო კომისიებისგან;

3. საუბნო საარჩევნო კომისიებისგან.

უსკო

აჭარის ავტონომიური რესპუბლიკის საარჩევნო ადმინისტრაციის უმაღლესი ორგანოა უსკო, რომელიც თავისი უფლებამოსილების ფარგლებში უზრუნველყოფს საარჩევნო კანონმდებლობის ერთგვაროვან გამოყენებას აჭარის ავტონომიური რესპუბლიკის მთელ ტერიტორიაზე.

უსკო შედგება თავმჯდომარისა და 5 წევრისაგან. უსკოს თავმჯდომარე იმავდროულად არის უსკოს წევრი. უსკოს თავმჯდომარესა და 5 წევრს აჭარის ავტონომიური რესპუბლიკის მთავრობის თავმჯდომარის წარდგინებით ირჩევს აჭარის ავტონომიური რესპუბლიკის უმაღლესი საბჭო .

ხოლო საარჩევნო პერიოდში საქართველოს ორგანული კანონით „საქართველოს საარჩევნო კოდექსი” განსაზღვრული პოლიტიკური გაერთიანებების მიერ დანიშნული წევრებისგან. უკოს თავმჯდომარისა და აჭარის ავტონომიური რესპუბლიკის უმაღლესი საბჭოს მიერ არჩეული წევრების უფლებამოსილების ვადაა 5 წელი.

სამართლიანი, სანდო, გამჭვირვალე არჩევნების ორგანიზებასა და ჩატარებას უზრუნველყოფს უსკოს აპარატი, რომელიც მასში შემავალი სტრუქტურული ერთეულების მეშვეობით, ახორციელებს საარჩევნო ადმინისტრაციის საქმიანობის ორგანიზაციულ, სამართლებრივ და ტექნიკურ მხარდაჭერას, უსკოს საქმიანობის ხელშეწყობას.

საოლქო საარჩევნო კომისია

აჭარის ავტონომიური რესპუბლიკის ტერიტორიაზე, აჭარის ავტონომიური რესპუბლიკის უმაღლესი საბჭოს არჩევნების ჩატარებისას, საქართველოს ორგანული კანონის „საქართველოს საარჩევნო კოდექსის’’ შესაბამისად აჭარის ავტონომიური რესპუბლიკის ტერიტორიაზა შექმნილი საოლქო საარჩევნო კომისიები ექვემდებარება უსკოს.

საოლქო საარჩევნო კომისია არის საქართველოს საარჩევნო ადმინისტრაციის მუდმივმოქმედიტერიტორიული ორგანო, რომელიც თავისი უფლებამოსილების ფარგლებში საარჩევნო ოლქშიუზრუნველყოფს არჩევნების, რეფერენდუმისა და პლებისციტის გამართვას, აკონტროლებს საქართველოს საარჩევნო კანონმდებლობის შესრულებას და უზრუნველყოფს მის ერთგვაროვნადგამოყენებას.

აჭარის ავტონომიური რესპუბლიკის ტერიტორიაზე მასშტაბით ფუნქციონირებს 6 საოლქო საარჩევნო კომისია. რომელიც შედგება 12 წევრისგან. აქედან 5 მუდმივმოქმედ წევრს ირჩევს ცესკო, საარჩევნო პერიოდში საქართველოს ორგანული კანონით „საქართველოს საარჩევნო კოდექსი” განსაზღვრული პოლიტიკური გაერთიანებების მიერ ინიშნება კიდევ 6 წევრი, ხოლო ცესკო (უსკო კანონით გათვალისწინებულ შემთხვევაში) ირჩევს დამატებით 1 წევრს.

საუბნო საარჩევნო კომისია

საუბნო საარჩევნო კომისია არის საქართველოს საარჩევნო ადმინისტრაციის დროებითი ტერიტორიულიორგანო, რომელიც უფლებამოსილების ფარგლებში საარჩევნო უბნის საქართველოს საარჩევნო კანონმდებლობის შესრულებას, კენჭისყრის დროს საქართველოს საარჩევნო კანონმდებლობით დადგენილი პროცედურის დაცვას, ამომრჩეველთა, წარმომადგენელთა და დამკვირვებელთა

საქართველოს კონსტიტუციითა და საქართველოს კანონმდებლობით გარანტირებული უფლებების გამოყენებასა და დაცვას. აჭარის ავტონომიური რესპუბლიკის ტერიტორიაზე საარჩევნო პერიოდში იქმნება დაახლოებით 348 საუბნო საარჩევნო კომისია. რომელიც შედგება 12 წევრისგან. აქედან 6 წევრს ირჩევს შესაბამისი ზემდგომი საარჩევნო კომისია, ხოლო 6 წევრი ინიშნება საქართველოსორგანული კანონით „საქართველოს საარჩევნო კოდექსი“ განსაზღვრული პოლიტიკური გაერთიანების მიერ.

|  |  |  |
| --- | --- | --- |
| **სტრატეგიული პრიორიტეტი 1:  ინსტიტუციური გაძლიერება**  აჭარის ავტონომიური რესპუბკლიკის უმაღლესი საარჩევნო კომისიის სანდოობისა და ცნობადობის ზრდა, ადამიანური რესურსების განვითარება და მისი ეფექტიანი მართვა | | |
| **სტრატეგიული მიზანი 1**  *ინსტიტუციური განვითარება*    **სტრატეგიული მიზანი 2:**  *სანდოობის და ცნობადობის ზრდა* | **სტრატეგიული ამოცანა** 1**:**    საარჩევნო ადმინისტრაციის თანამშრომლების პროფესიული ზრდა  სამუშაო გარემო პირობების გაუმჯობესება  **სტრატეგიული ამოცანა 2 :**    ეფექტური საიმიჯო კამპანიის წარმოება | **სტრატეგიული საქმიანობა**     * უსკოს თანამშრომლების გადამზადება მათი მონაწილეობა ტრენინგ-სემინარებში * უსკოს მატერიალურ -ტექნიკური ბაზისა და ინფრასტრუქტურის განახლება/გაუმჯობესება   **სტრატეგიული საქმიანობა**     * უსკოს ვებ-გვერდის განახლება და მისი ინგლისურენოვანი ვერსიის შექმნა * ღია კარის დღეების ორგანიზება * საგამომცემლო საქმიანობა * უსკოს თანამშრომლობა ადგილობრივ და საერთაშორისო  ორგანიზაციებთან * მედია საშუალებებთან მჭიდრო კომუნიკაცია |
|  | | |
| **სტრატეგიული პრიორიტეტი 2:   რეგიონში საარჩევნო გარემოს გაუმჯობესება, ამომრჩეველთა ინფორმირება**  უსკოს საქმიანობის გამჭვირვალობა, სამოქალაქო პასუხისმგებლობის დონის ამაღლება, ამომრჩეველთა აქტივობის ზრდა  სასწავლო- საინფორმაციო პროგრამების შემუშავება/განხორციელება | | |
| **სტრატეგიული მიზანი 1:**  საარჩევნო გარემოს გაუმჯობესება | **სტრატეგიული ამოცანა1:**    არჩევნების ეფექტიანი ორგანიზება და შედეგების დროული გასაჯაროება  უსკოს საქმიანობის გამჭვირვალობის მაღალი ხარისხის უზრუნველყოფა    სამართლებრივი ჩარჩოს დახვეწაში უმაღლესი საარჩევნო კომისიის  ჩართულობა  სასწავლო საინფორმაციო პროგრამების განხორციელება სხვადასხვა მიზნობრივ ჯგუფებთან    სამოქალაქო პასუხისმგებლობის და ამომრჩეველთა აქტივობის ზრდა.    დაინტერესებული მხარეებისთვის არჩევნებთან დაკავშირებული  ინფორმაციის მიწოდება | **სტრატეგიული საქმიანობა**     * პროცედურების დახვეწა და ტექნოლოგიური საშუალებებით არსებული პრაქტიკის გაუმჯობესება * არჩევნების შედეგების ერთიანი სტატისტიკური მონაცემების შეგროვება/დამუშავება და დროული გამოქვეყნება * რეკომენდაციების მომზადება   კანონმდებლობის დასახვეწად   * ახალგაზრდა ამომრჩევლების ინფორმირება , საგანმანათლებლო საქმიანოს წარმოება      * არჩევნებში ჩართულ მხარეთა ინფორმირება/გადამზადება          * სამოქალაქო საზოგადოების წარმომადგენელთა ინფორმირება * შშმ პირებთან შეხვედრების ორგანიზება და მათი ინფორმირება ხელმისაწვდომი სერვისების არსებობის შესახებ * გენდერულ საკითხებზე შეხვედრების ორგანიზება * ეთნიკურ უმცირესობებთან შეხვედრების ორგანიზება |